Prosper Boissonnade

Prosper Marie Boissonnade (Réquista,  - Poitiers, ) frantses historialaria eta unibertsitateko irakaslea izan zen.

Biografia 
1893an Nafarroako konkistari buruzko doktore tesia publikatu zuenean, ez luke usteko Prosper Marie Boissonnade okzitaniarrak, lan hura egun oraindik ere erreferentzia nagusietakoa izango zenik historialarien artean. Poitiersko Unibertsitateko irakasle izan zen eta 1891n diru-saria eman zioten Espainiako Erdi Aroko historia ikertzeko. Nafarroako gaiari heldu zion, Pirinioetako gaztetako aireak deiturik nonbait –Réquista herritxoan jaio zen, egungo Midi-Pyrénées departamentuan–..

Histoire de la réunion de la Navarre à la Castille idazteko Simancasko eta Nafarroako artxiboetan jardun zuen eta lehen eskuko iturrien bidez historia orekatua osatu zuen, Frantzian bogan zegoen positibismoari jarraiki. Ekonomista ere bazen, eta ondorioz arlo soziala ez zuen deskuidatu. Bere laneko hainbat hipotesi zaharkituta geratu dira, baina hargatik ez du baliorik galdu. Bere ekarpen nagusia? Nafarroako konkista Europako testuinguru politikoari guztiz lotua zegoela azpimarratzea. Askoren ustez hau da Nafarroako konkistari buruzko obra akademiko fundazionala.

Lan nabarmenak 
Hona hemen:
 Histoire de la réunion de la Navarre à la Castille. Essai sur les relations des Princes de Foix-Albret avec la France el l´Espagne (1479-1521), Paris, 1893
 Les premiers croisades françaises en Espagne. Normands, Gascons, Aquitains et Bourguignons (1018-1032), (“Bulletin Hispanique”, 36, 1934, 5-28. orr
 Du nouveau sur la Chanson de Roland (Paris, 1923)

Erreferentziak

Kanpo estekak 

Frantziako historialariak
Ohorezko Legioko zaldunak